Ο **Γιάννης Μασούρας** (24 Αυγούστου 1996, Πάτρα) είναι Έλληνας επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τη Κηφισιά.

Σταδιοδρομία σε συλλόγους
-------------------------

### Παναχαϊκή

Ο Μασούρας γεννήθηκε στην Πάτρα, πραγματοποιώντας τα πρώτα του ποδοσφαιρικά βήματα στις ακαδημίες της Παναχαϊκής. To 2013, υπέγραψε το πρώτο του επαγγελματικό συμβόλαιο με την πατρινή ομάδα. Στην Παναχαϊκή παρέμεινε έως και το 2015, πραγματοποιώντας σχεδόν 15 συμμετοχές. 

### Α.Ε. Λάρισα

Το 2015 εντάχθηκε στη Λάρισα, η οποία αγωνιζόταν στη Φούτμπολ Λιγκ. Η πρώτη του χρονιά εκεί ήταν επιτυχημένη, καθώς η ομάδα του προβιβάστηκε στη Σούπερ Λιγκ, ενώ κι αυτός έλαβε το βραβείο του Καλύτερου Νέου Παίχτης της Φούτμπολ Λιγκ. Παρόλα αυτά, στην επόμενη σεζόν, αγωνίστηκε κυρίως με τη Λάρισα U20, ωστόσο, στις 23 Απριλίου του 2017, πραγματοποίησε το ντεμπούτο του, σε έναν αγώνα κόντρα στην Ξάνθη, ως αλλαγή.

Στην επόμενη σεζόν έγινε βασικός στέλεχος της ομάδας του, πραγματοποιώντας 23 συμμετοχές στο Πρωτάθλημα Ελλάδας. Εκείνη τη χρονιά πέτυχε και το πρώτο του επαγγελματικό γκολ, στο Κύπελλο Ελλάδας, κόντρα στον ΠΑΣ Γιάννινα, σε ένα ματς που πέτυχε και δεύτερο γκολ. Στον επαναληπτικό αγώνα, ο ΠΑΣ κατάφερε να κερδίσει με το ίδιο σκορ (1-2) και στην παράταση τελικά η Λάρισα κέρδισε με 3-2 και προκρίθηκε στους ημιτελικούς της διοργάνωσης, με τον Μασούρα να πετυχαίνει και τρίτο γκολ. Τελικά η Λάρισα αποκλείστηκε στην επόμενη φάση από την ΑΕΚ. Η ΑΕΛ είχε κερδίσει στον πρώτο αγώνα με 2-1, αλλά ηττήθηκε με 1-0 στον δεύτερο. Στη Λάρισα παρέμεινε έως και το 2018, πραγματοποιώντας 51 συμμετοχές και πετυχαίνοντας 3 γκολ, σε όλες τις διοργανώσεις.

### Ολυμπιακός Πειραιώς

Στις 28 Ιουνίου του 2018, ο Μασούρας υπέγραψε συμβόλαιο με τον Ολυμπιακό Πειραιώς, ο οποίος δαπάνησε περίπου 1 εκατομμύριο ευρώ για την απόκτησή του.

#### Πανιώνιος (δανεισμός)

Στις 4 Φεβρουαρίου 2019, παραχωρήθηκε με δανεισμό στον Πανιώνιο μέχρι το τέλος της αγωνιστικής περιόδου.

#### Α.Ε. Λάρισα (δανεισμός)

Στις 29 Ιανουαρίου 2020, εντάχθηκε με δανεισμό στην ΑΕ Λάρισας.

#### Γκόρνικ Ζάμπρζε (δανεισμός)

Στις 26 Αυγούστου 2020, παραχωρήθηε εκ νέου με δανεισμό στην πολωνική Γκόρνικ Ζάμπρζε έως το τέλος της σεζόν 2020-21, καθώς ο προπονητής του Ολυμπιακού Πέδρο Μαρτίνς δεν τον συμπεριέλαβε στα πλάνα της ομάδας για τη νέα χρονιά.

  

**Μιέντζ Λεγκνίτσα**

Τον Ιανουάριο του 2023, εντάχθηκε στην Μιέντζ Λεγκνίτσα.￼

Εθνική Ελλάδος
--------------

Στις 29 Μαΐου του 2018, ο Μασούρας έκανε ντεμπούτο με την Εθνική Ελλάδας U21, σε έναν αγώνα κόντρα στην αντίστοιχη ομάδα της Σλοβενίας, χάνοντας 3-1 και ξεκινώντας ως βασικός. Κατόπιν, κλήθηκε για τα Προκριματικά του Ευρωπαϊκού Πρωταθλήματος και αγωνίστηκε ως βασικός στη νικηφόρα εντός έδρα αναμέτρηση κόντρα στη Λευκορωσία, που έληξε με νίκη 2-0.

Στατιστικά
----------

*Τελευταία ενημέρωση 28 Ιουνίου 2018*

| Σύλλογος | Σεζόν | Πρωτάθλημα | Κύπελλο | Σούπερ Καπ | Ευρώπη | Συνολικά |
| --- | --- | --- | --- | --- | --- | --- |
| Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ |
| Παναχαϊκή | 2013–14 | 2 | 0 | 0 | 0 | 0 | 0 | 0 | 0 | 2 | 0 |
| 2014–15 | 11 | 0 | 1 | 0 | 0 | 0 | 0 | 0 | 13 | 0 |
| Συνολικά | 13 | 0 | 1 | 0 | 0 | 0 | 0 | 0 | 15 | 0 |
| Λάρισα | 2015–16 | 14 | 0 | 4 | 0 | 0 | 0 | 0 | 0 | 18 | 0 |
| 2016-17 | 2 | 0 | 1 | 0 | 0 | 0 | 0 | 0 | 3 | 0 |
| 2017–18 | 23 | 0 | 7 | 3 | 0 | 0 | 0 | 0 | 30 | 3 |
| Συνολικά | 39 | 0 | 12 | 3 | 3 | 0 | 0 | 0 | 51 | 3 |
| Ολυμπιακός | 2018-19 | 0 | 0 | 0 | 0 | 0 | 0 | 0 | 0 | 0 | 0 |
| Συνολικά | 0 | 0 | 0 | 0 | 0 | 0 | 0 | 0 | 0 | 0 |
| Συνολικά καριέρας | 52 | 0 | 13 | 3 | 0 | 0 | 0 | 0 | 65 | 3 |

Παραπομπές
----------

1. ↑  «Μασούρας Γιάννης». aelfc.gr. Αρχειοθετήθηκε από το πρωτότυπο στις 1 Μαΐου 2017. Ανακτήθηκε στις 28 Ιουλίου 2018.
2. 1 2 3  «Ανακοίνωσε Μασούρα ο Ολυμπιακός». Sport24.gr. 28 Ιουνίου 2018. Ανακτήθηκε στις 28 Ιουνίου 2018.
3. ↑  «H διπλή ιδιότητα του Γιάννη Μασούρα». 20 Ιουνίου 2013. Αρχειοθετήθηκε από το πρωτότυπο στις 26 Ιουνίου 2018. Ανακτήθηκε στις 23 Ιουλίου 2015.
4. 1 2  «Μασούρας: «Πρωταγωνίστρια η ΑΕΛ, όνειρο η Εθνική»». Youngtalents.gr. 3 Μαΐου 2017. Αρχειοθετήθηκε από το πρωτότυπο στις 11 Φεβρουαρίου 2018. Ανακτήθηκε στις 28 Ιουνίου 2018.
5. ↑  «ΠΑΣ Γιάννινα-Λάρισα 1-2: Σούζα τ' αλογάκι για τους "4"». Πρώτο Θέμα. 25 Ιανουαρίου 2018. Ανακτήθηκε στις 28 Ιουνίου 2018.
6. ↑  «Λάρισα - ΠΑΣ Γιάννινα 3-2». SDNA.gr. 7 Φεβρουαρίου 2018. Ανακτήθηκε στις 28 Ιουνίου 2018.
7. ↑  «ΑΕΚ-ΑΕΛ 1-0: Ο Λάζαρος με γκολάρα την έστειλε στον τελικό με τον ΠΑΟΚ!». OnSports.gr. 18 Απριλίου 2018. Αρχειοθετήθηκε από το πρωτότυπο στις 19 Ιουλίου 2018. Ανακτήθηκε στις 28 Ιουνίου 2018.
8. ↑  «To ταλέντο φόρεσε τα ερυθρόλευκα». Contra.gr. 28 Ιουνίου 2018. Ανακτήθηκε στις 28 Ιουνίου 2018.
9. ↑  «Ο Πανιώνιος ανακοίνωσε την απόκτηση του Μασούρα». *www.sport24.gr*. Ανακτήθηκε στις 3 Μαρτίου 2019.
10. ↑  «ΑΕΛ: Δανεικός από τον Ολυμπιακό ο Μασούρας». *www.sport24.gr*. 29 Ιανουαρίου 2020.
11. ↑  «Ολυμπιακός: Επίσημα στην Γκόρνικ ο Γιάννης Μασούρας». *www.sport24.gr*. 26 Αυγούστου 2020.
12. ↑  «Slovenia U21 - Greece U21». Transfermarkt.com. Ανακτήθηκε στις 28 Ιουνίου 2018.
13. ↑  «Ελλάδα - Λευκορωσία 2-0 (K21): Νίκη και πρόκριση στα play off για την Ελπίδων». *www.sport24.gr*. Ανακτήθηκε στις 18 Δεκεμβρίου 2018.
14. ↑  «Soccerway.com». Αρχειοθετήθηκε από το πρωτότυπο στις 15 Δεκεμβρίου 2021. Ανακτήθηκε στις 28 Ιουνίου 2018.

Εξωτερικοί σύνδεσμοι
--------------------

* Γιάννης Μασούρας Αρχειοθετήθηκε 2021-12-15 στο Wayback Machine. στο Soccerway.com
* Γιάννης Μασούρας στο Transfermarkt.com